b'\n_START_ARTICLE_\nBanatski Bolgari\n_START_SECTION_\nPopulacija\n_START_PARAGRAPH_\nLjudska \xc5\xa1tetja so pokazala 8.126 Bolgarov, od tega v Srbiji 1.658, v Romuniji pa 6.468. Bolgarski viri so naredili druga\xc4\x8dno oceno.  Po njihovih podatkih naj bi v Srbiji \xc5\xbeivelo 3.000 Bolgarov in v Romuniji 12.000. V Kara\xc5\xa1ovi (Cara\xc5\x9fova), v Transilvaniji prav tako \xc5\xbeivi skupina ju\xc5\xbenoslovanskega porekla, ki se istoveti z Bolgari in govori torla\xc5\xa1\xc4\x8dino, vendar Srbi o njej menijo, da je srbsko nare\xc4\x8dje. Staro sredi\xc5\xa1\xc4\x8de Banatskih Bolgarov sta St\xc3\xa1r Bi\xc5\xa1nov (Dude\xc5\x9ftii Vechi) in Vinga, pomembnej\xc5\xa1a stara banatska bolgarska naselja so bila \xc5\xa1e Br\xc3\xa9\xc5\xa1\xc4\x87a (Bre\xc5\x9ftea), Telepa (Colonia Bulgar\xc4\x83), D\xc3\xa9nta (Denta). V mestih v Timi\xc5\x9foari (Timi\xc5\xa1var), S\xc3\xa2nnicolau Maru (Smiklu\xc5\xa1) so \xc5\xbeiveli Banatski Bolgari, v Srbiji pa v okolici Ivanova, v Konaku (Kanak), Ja\xc5\xa1a Tomi\xc4\x87u (Modo\xc5\xa1u) in v Skorenovacu (Gjurgevo). Leta 1864 je na Ogrskem \xc5\xbeivelo 35.000  Banatskih Bolgarov, 1880 pa \xc5\xbee 18.298.\n_START_SECTION_\nZgodovina\n_START_PARAGRAPH_\nV 16. stoletju so Osmani zavzeli Banat in zaradi stalne vojne je pokrajina popolnoma prostala. Kasneje so v Banat pri\xc5\xa1li pripadniki razli\xc4\x8dnih narodnosti: Mad\xc5\xbeari, Hrvati, Nemci, Slovaki, Srbi, Romi, Romuni, Rusini. Leta 1688 je avstrijska vojska  pregnala Turke, zaradi \xc4\x8desar so se proti Turkom uprli tudi v Srbiji in Bolgariji. Toda Turki so upor zadu\xc5\xa1ili, katoli\xc5\xa1ki Bolgari pa so se re\xc5\xa1evali na Vla\xc5\xa1ko in od tam v Transilvanijo. Nekateri Bolgari niso bili resni\xc4\x8dni katoli\xc4\x8dani, temve\xc4\x8d so bili \xc4\x8dlani paulikancev, ki je bila katoli\xc5\xa1ka sekta v Bolgariji. Naselili so se v Vin\xc5\xa3u de Josu in Devi in Habsbur\xc5\xbeani so se zavzeli za njihove privilegije. Avstrija je leta 1718 pridobila Zahodno Vla\xc5\xa1ko, kjer je potrdila privilegije katoli\xc5\xa1kih Bolgarov. Zaradi tega se je med letoma 1726 in 1730 iz Bolgarije priselilo \xc5\xa1e ve\xc4\x8d bolgarskih dru\xc5\xbein. Leta 1735 je med Avstrijo in Osmanskom cesarstvom ponovno izbruhnila vojna. To vojno je Avstrija izgubila, zaradi \xc4\x8desar je Vla\xc5\xa1ka spet je pri\xc5\xa1la pod osmansko gospostvo. Bolgari so se med letoma 1738 in 1741 selili iz Vla\xc5\xa1ke v Banat, njihove privilegije pa je potrdila cesarica Marija Terezija. Leta 1753 in 1777 so iz Svi\xc5\xa1tova in Nikopola pri\xc5\xa1le \xc5\xa1e nove dru\xc5\xbeine, saj je bila v Banatu plodna zemlja bolj\xc5\xa1a kakor v Bolgariji. Tedaj so Banatski Bolgari \xc5\xbeiveli \xc5\xbee v 20 vaseh. Kmalu so se izoblikovale bolgarske \xc5\xa1ole, zgradili so tudi svoje cerkve. Ilirizem je vplival Bolgare, zato so se v 19. stoletju ilir\xc5\xa1\xc4\x8dino u\xc4\x8dili v \xc5\xa1olah. Tako so Banatski Bolgari prevzeli Gajico. Od leta 18. stoletja pou\xc4\x8dujejo banatskobolgarski jezik in leta 1866 so na\xc4\x8drtovali oblikovanje knji\xc5\xbenega jezika. Ker je mad\xc5\xbearska dr\xc5\xbeava hotela asimilarati Banatske Bolgare, se je veliko Bolgarov po bolgarski osamosvojitvi (1878) odlo\xc4\x8dilo, da se  vrne domov v Bolgarijo. Tam so se naselili v naseljih Asenovo, Bardarski Geran, Dragomirovo, Gostiljo in Bregare.\n_START_SECTION_\nPo prvi svetovni vojni\n_START_PARAGRAPH_\nLeta 1918 se je za Banat potegovalo ve\xc4\x8d dr\xc5\xbeav- Srbija, Hrva\xc5\xa1ka in Romunija. V tistem \xc4\x8dasu je bila razgla\xc5\xa1ena tudi   Banatska republika, ki naj bi podobno kakor \xc5\xa0vica za svoje narodnosti zavarovala identiteto Banatskih Bolgarov. Toda trianonska mirovna pogodba je razdelila Banat med Srbijo in Romunijo. Od takrat se je romunska dr\xc5\xbeava trudila asimilirati Bolgare. Zoper tak\xc5\xa1no stanje so se Bolgari  branili na ta na\xc4\x8din, da so ustanavljali kulturna dru\xc5\xa1tva, \xc4\x8dasopisje in koledarje (Banats\xc4\x87i balgars\xc4\x87i a glasni\xc4\x87, Banats\xc4\x87i balgars\xc4\x87i kalendar), Karol Telbizov in Anton Lebanov pa sta vodila boj zoper romunizacijo. V drugi svetovni vojni je fa\xc5\xa1isti\xc4\x8dni Antonescujev re\xc5\xbeim cvrtnej\xc5\xa1i diskriminiral Banatske Bolgare. V komunizmu pa so romunski komunisti ve\xc4\x8d Bolgarov deportirali. V Jugoslaviji so zanikali, da tam obstajajo Banatski Bolgari, kljub temu pa je bil polo\xc5\xbeaj Bolgarov tam precej bolj\xc5\xa1i kakor pa v Romuniji.'